Hej

Forældrerådet inviterer hermed dig og dine forældre til en energirigtig aften hos Energicenter Vest.

Onsdag den 20. april klokken 18.00 til ca. 21.30.

Det bliver en rigtig sjov aften, hvor vi skal lave mad sammen. Medens vi kokkererer, skal nogen frådse, og andre spare på energien og vandet. Det skal nok blive en lærerig aften, som vi alle kan have glæde af.

Læs nærmere i vedlagte folder.

For at få mest muligt ud af aftenen, har Energicenter Vest bedt os om ikke at tage søskende med.

Grundet almindelig vinterdepression har vi desværre ikke været i stand til at lave en særlig sjov indbydelse. Håber på stor forståelse herfor.

Venlig Hilsen Forældrerådet

(---------------------------------------------------------------------------------------------------------------------

Tilmelding som skal afleveres igen fredag d. 8 april.

Hvad skal barnet hedde ? ________________

Hvor mange forældre tager du med sæt kryds   

( 1 forælder ( 2 forældre

(---------------------------------------------------------------------------------------------------------------------

Denne del af papiret skal ikke afleveres og er derfor i overskud og kan bruges til f.eks. en energirigtig flyvemaskine eller måske en lille båd  ( foldevejledning følger desværre ikke med )

